চিলাপাতা বনাঞ্চল

চিলাপাতা বনাঞ্চল হল পশ্চিমবঙ্গের আলিপুরদুয়ার জেলায় অবস্থিত একটি গভীর বন। এটি ডুয়ার্সের জলদাপাড়া জাতীয় উদ্যানের কাছে অবস্থিত।

এই বনটি জলদাপাড়া ও বক্সা জাতীয় উদ্যানের মধ্যবর্তী হাতি করিডোর। এই বনে বিভিন্ন প্রজাতির জীবজন্তু দেখা যায়।The Telegraph June 7, 2008: From Paris on frog study tour এখানে আগে গণ্ডার দেখা যেত। ১৮৯২-১৯০৪ সময়কালে চিলাপাতা বনে কোচবিহারের রাজা একটি গণ্ডার হত্যা করেন, একটি গণ্ডারকে আহত করেন এবং ১৪টিরও বেশি গণ্ডারের সন্ধান পান বলে তথ্য নথিবদ্ধ করা হয়েছিল।Rhino Resource Center: Population history of rhinoceros in North Bengal এখন এখানে গণ্ডার দেখা না গেলেও চিতাবাঘ দেখা যায়।Trek Earth: LEOPARD OF THE DOOARS রাভা উপজাতির মানুষেরা এই জঙ্গল থেকে জ্বালানি সংগ্রহ করে জীবিকা নির্বাহ করে।Contested Belonging: An Indigenous People's Struggle for Forest and Identity in Sub-Himalayan Bengal by B. G. Karlsson, 2000 , 

পশ্চিমবঙ্গ বন উন্নয়ন পর্ষদ চিলাপাতার কোদালবস্তিতে একটি পরিবেশ-পর্যটন রিসর্ট চালায়। এখানকার প্রধান পর্যটন আকর্ষণ হল নলরাজা গড়। এটি খ্রিস্টীয় পঞ্চম শতাব্দীতে গুপ্ত যুগে নির্মিত স্থানীয় নল রাজাদের দুর্গ।The Telegraph April 16, 2008: Wild call for Dooars visitors

পাদটীকা

বহিঃসংযোগ

বিষয়শ্রেণী:ডুয়ার্স
বিষয়শ্রেণী:পশ্চিমবঙ্গের বনাঞ্চল
বিষয়শ্রেণী:আলিপুরদুয়ার জেলা
বিষয়শ্রেণী:আলিপুরদুয়ার জেলার দর্শনীয় স্থান